โตเกียวมารีนมัดใจลูกค้าองค์กร
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ดึงรพ.ดูแลสุขภาพ2แสนราย  ปี’54ดันเบี้ยรวมขึ้น2พันล้าน
โพสต์ทูเดย์ — โตเกียวมารีนประกันชีวิต รุกพัฒนาบริการการแพทย์ดูแลลูกค้าประกันกลุ่ม 2 แสนราย ตั้งเป้าเบี้ยรับรวมปีนี้แตะ 2,000 ล้านบาท
นายฮิโรชิ ทาเทอิชิ กรรมการผู้จัดการ บริษัท โตเกียวมารีนประกันชีวิต (ประเทศไทย) เปิดเผยว่า บริษัทได้จัดงาน โตเกียว มารีน ไทโย อวอร์ด 2010 เพื่อพัฒนาคุณภาพและความเหมาะสมในการให้บริการทางการแพทย์กับโรงพยาบาลในเครือข่ายให้กับลูกค้าประกันกลุ่มของบริษัทประมาณ 2 แสนคน จาก 800 บริษัท ขณะเข้ารับการรักษาพยาบาลในโรงพยาบาล 
“เราร่วมกับโรงพยาบาลในการวางกรอบการรักษา ซึ่งอิงเกณฑ์มาตรฐานการแพทย์ที่เรียนกันมา ภายใต้ความเหมาะสมของการใช้บุคลากรทางการแพทย์และอื่นๆ โดยลูกค้าต้องได้รับความพึงพอใจจากโรงพยาบาลและบริษัท” นายทาเทอิชิ กล่าว
สำหรับในปี 2553 เป็นปีแรกที่ทำโครงการนี้ขึ้น โดยเริ่มจากการรักษาโรคที่ไม่ซับซ้อน เพื่อไม่ให้เกิดค่าใช้จ่ายที่ไม่ถูกต้อง ลูกค้าได้รับการดูแลที่ดี จะนำมาซึ่งราคาเบี้ยประกันภัยที่เหมาะสม เป็นประโยชน์แก่ทุกฝ่าย
“ปี 2553 เรามีเบี้ยประกันกลุ่ม 509 ล้านบาท จากเบี้ยรับรวม 1,441.50 ล้านบาท ซึ่งเราคาดหวังว่าจะรักษาฐานลูกค้าเก่าไว้ได้ และสามารถรักษาการเติบโตของธุรกิจไว้ไม่ให้ต่ำกว่าปีที่ผ่านมา” นายทาเทอิชิ กล่าว
นายทาเทอิชิ กล่าวว่า สำหรับค่าสินไหมทดแทนลูกค้าประกันกลุ่มอยู่ที่ระดับ 75% ซึ่งเป็นระดับที่บริษัทมองว่าน่าพอใจ โดยจะรักษาระดับให้อยู่ระหว่าง 7080% เพราะเป็นระดับที่ไม่ได้ทำกำไรจนเกินควร 
ด้านลูกค้าทั่วไปมีโรงพยาบาลชั้นนำทั่วประเทศให้บริการประมาณ 250 แห่ง และคลินิกอีก 90 แห่ง ซึ่งในอนาคตจะมีการขยายความร่วมมือในการรักษาพยาบาลกับโรงพยาบาลเหล่านี้ เพื่อสร้างประโยชน์สูงสุดให้กับทุกฝ่าย
ดังนั้น ปี 2554 บริษัทมุ่งเน้นการเติบโตทุกช่องทางการขายและทุกฐานลูกค้า โดยตั้งเป้าเบี้ยรับรวม 1,958.98 ล้านบาท เพิ่มขึ้น 36.6% จากปี 2553 ที่มีเบี้ยรับรวม 1,441.50 ล้านบาท แยกเป็นเบี้ยปีแรกหรือเบี้ยลูกค้ารายใหม่ 850.76 ล้านบาท มาจากช่องทางตัวแทน 550 ล้านบาท ซึ่งล่าสุดได้เปิดสาขาแห่งใหม่ที่บางใหญ่ และที่เหลือจะมาจากช่องทางการขายอื่นๆ